Last saved by: Stankoviansky Juraj

OKRESNÁ PROKURATÚRA RUŽOMBEROK 
Dončova 8, 034 53 Ružomberok 1

Číslo: 2 Pv 87/16/5508-13	Ružomberok 11.01.2017 
EEČ: 2-42-8-2017
U Z N E S E N I E
Trestná vec:	obv. XXXXX
Trestný čin:	prečin: ublíženie na zdraví podľa § 158 Trestného zákona
Rozhodol: 	prokurátor Okresnej prokuratúry Ružomberok
Podľa § 216 odsek 1 Trestného poriadku podmienečne zastavujem trestné stíhanie obvineného:
XXXXX
dátum narodenia: XXXXX
miesto narodenia: XXXXX
rodné priezvisko: XXXXX
trvalé bydlisko: XXXXX
väzba: nie
ktorý je stíhaný pre trestný čin:
-	prečin: ublíženie na zdraví podľa § 158 Trestného zákona
štádium: dokonaný trestný čin
forma trestnej súčinnosti: jeden páchateľ vo veci
na tom skutkovom základe že:
dňa 18. marca 2016 v čase o 7.35 h v Ružomberku, na miestnej komunikácii na ul. Dončovej, na priechode pre chodcov pri potravinách Agromilk v smere k ceste 1/18, ako vodič osobného motorového vozidla zn. Škoda Felícia, ev. č.: RK877BR, v dôsledku nesledovania situácie v cestnej premávke, nedal prednosť chodcovi XXXXX, nar. 5. októbra 1972, prechádzajúcemu cez priechod pre chodcov v smere od potravín Agromilk k Základnej škole a pravou prednou časťou vozidla do chodca XXXXX vozidlom narazil, čím mu spôsobil otras mozgu ľahkého stupňa, pohmoždenie mäkkých častí hlavy v pravej čelovo spánkovej oblasti, pohmoždenie ľavého kolena ťažšieho stupňa s krvným výronom ľavého kolena a podvrtnutie ľavého kolena ťažšieho stupňa, ktoré si vyžiadali práceneschopnosť a obmedzenie obvyklého spôsobu života v trvaní 5 týždňov, vodič XXXXX svojim konaním porušil ustanovenia § 4 ods. 1 písm. c), í) zákona č. 8/2009 Z.z. o cestnej premávke a o zmene a doplnení niektorých zákonov,
Podľa § 216 odsek 2 Trestného poriadku je určená skúšobná doba pre obvineného nasledovne:
	XXXXX, dátum narodenia: XXXXX
12 mesiacov

Podľa § 216 odsek 3 Trestného poriadku sa ukladá obvinenému, aby v priebehu skúšobnej doby nahradil poškodenému XXXXX, nar. XXXXX, bytom XXXXX 1425/22, XXXXX, škodu vo výške 1501,10 Eur a Všeobecnej zdravotnej poisťovni , a. s.Panónska cesta 2, 85104 Bratislava,  škodu vo výške 1123,32 Eur.
Odôvodnenie:
          Vyšetrovateľ OR PZ OKP XXXXX v konaní vedenom pod sp. zn. ORP-119/VYS-RK-2016 zistil a preukázal, že obv. XXXXX spáchal prečin ublíženia na zdraví podľa § 158 Trestného zákona.	      
    
          Vyšetrovateľ po skončení  vyšetrovania mi predložil spis s návrhom na podanie obžaloby. Preskúmaním spisu som zistil, že obvinený dal súhlas na podmienečné zastavenie trestného stíhania. Z tohto hľadiska boli splnené podmienky pre postup podľa § 216 Trestného poriadku.
	
         Obvinený sa ku skutku, ktorý sa mu kladie za vinu, priznal.  Zo spáchania skutku je usvedčovaný výpoveďou poškodeného XXXXX, svedkov Harnošovej, Michalca, Naďa, znalca MUDr. Letka, ako aj ďalšími listinnými dôkazmi, predovšetkým znalecký posudok.

Trestná sadzba za uvedený prečin je až na jeden rok trestu odňatia slobody. 
	
           Podľa § 216 ods. 1 Tr. por. v konaní o prečine, na ktorý zákon ustanovuje trest odňatia slobody, ktorého horná hranica neprevyšuje 5 rokov, môže prokurátor so súhlasom obvineného po vznesení obvinenia do podania obžaloby na návrh policajta, alebo aj bez návrhu, podmienečne zastaviť trestné stíhanie, ak obvinený  vyhlási, že spáchal skutok, za ktorý je stíhaný a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne a nahradil škodu, pokiaľ bola činom spôsobená alebo s poškodeným o jej náhrade uzavrel dohodu alebo urobil iné potrebné opatrenia na jej náhradu a vzhľadom na osobu obvineného,  s prihliadnutím na jeho doterajší život a na okolnosti prípadu, možno  takéto rozhodnutie považovať za dostačujúce.
	
         Vzhľadom na uvedené skutočnosti mám za to, že u obv. Kubalu sú splnené podmienky potrebné pre podmienečné zastavenie trestného stíhania.
	
           Počas skúšobnej doby bude obvinený musieť viesť riadny život, nedopúšťať sa trestnej, ani inej protispoločenskej činnosti. Ak týmto podmienkam vyhovie, rozhodne sa o jeho osvedčení. Inak sa bude, a to prípadne aj počas skúšobnej doby, v trestnom stíhaní pokračovať. 
	
           Skúšobná doba v trvaní 12 mesiacov bola určená s prihliadnutím na osobu obvineného  a všetky okolnosti prípadu. Obvinenému bolo uložené, aby počas skúšobnej doby uhradil poškodenému XXXXX, nar. XXXXX škodu vo výške 1501,10 Eur a Všeobecnej zdravotnej poisťovni , a. s.Panónska cesta 2, 85104 Bratislava,  škodu vo výške 1123,32 Eur., nakoľko táto v konaní bola poškodenými riadne vyčíslená. 
	
           S poukázaním na uvedené som preto rozhodol tak, ako je uvedené vo výrokovej časti tohto uznesenia.
Poučenie:
Proti tomuto uzneseniu je prípustná sťažnosť, ktorú možno podať orgánu, ktorý rozhodnutie vydal, do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Juraj Stankoviansky 
prokurátor